**BURSA SHQIPTARE E ENERGJISË ELEKTRIKE – ALPEX SH.A.**

Tiranë, më 27.11.2023

**FORMULAR PËR SHPALLJEN E POZICIONIT VAKANT TË PUNËS**

Mbështetur në Kodin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, ALPEX SHA njofton për shpalljen e 1 (një) vendi vakant të punës në pozicionin e:

**TITULLI I POZICIONIT: Drejtor**

**DREJTORIA/SEKTORI: Drejtoria e Operimit të Tregut**

**QËLLIMI I POZICIONIT:** Ka përgjegjësi për menaxhimin dhe funksionimin normal të tregtimit në tregjet e ALPEX-it për zonat e ofertimit të Shqipërisë dhe Kosovës dhe bashkimin e tyre të tregjeve si dhe bashkimin me çdo treg tjetër rajonal apo evropian.

**DETYRAT DHE PËRGJEGJËSITË:**

* Drejton Drejtorinë duke zbatuar dhe udhëzuar zbatimin e të gjitha procedurave, rregulloreve në fuqi dhe vendimet e shoqërisë.
* Mbikëqyr të gjitha operacionet e tregtimit në tregjet e ALPEX-it, duke përfshirë regjistrimin e Anëtarëve të Bursës, trajnimin e Agjentëve Tregtare të Çertifikuar, regjistrimin në ETSS të tyre dhe proceset e nxjerrjes së rezultateve për këto tregje.
* Mbikëqyr operimin e të gjithë segmenteve të tregjeve të ALPEX-it, dhe bashkimet e tregjeve me vendet e tjera.
* Planifikon, drejton dhe koordinon punën e drejtorisë me synimin për një mbarëvajtje sa më të mirë dhe ofrimin e shërbimeve cilësore dhe koordinon projekte që janë në përgjegjësinë e tij.
* Përgatit raporte mujore, tremujore dhe vjetore për tregjet e ALPEX-it dhe raporte të tjera nëse kërkohet për Administratorin dhe informon për ecurinë e veprimeve dhe qëllimeve dhe sfidat me të cilat përballet kompania lidhur me operimin e tregjeve.
* etj

**KRITERET QË DUHET TË PLOTËSOJNË KANDIDATËT (KUALIFIKIMET):**

**Arsimi i kërkuar:** Arsim i lartë (Master shkencor ose diplomë ekuivalente) në Inxhinieri Elektrike, Inxhinieri Elektronike ose IT.

**Përvoja e kërkuar e punës:** Eksperiencë mbi 5 (pesë) vite në pozicione menaxheriale në sektorin e energjisë elektrike apo përdorimin e mjeteve të IT-së për qëllime monitorimi, efikasiteti dhe mbështetjeje. Përbën avantazh eksperienca në sektorin e energjisë elektrike.

**TË TJERA:**

* Njohja dhe perceptimi i tregut të energjisë elektrike në veçanti dhe i tregut të energjisë në përgjithësi përbën avantazh.
* Eksperiencë kundrejt infrastrukturave komplekse të IT-së.
* Aftësi analitike dhe qasje ndaj zhvillimit të biznesit.
* Gjuha angleze në nivel profesional është e detyrueshme. Gjuhë të tjera përbëjnë avantazh.
* I orientuar drejt shërbimit, të krijimit të marrëdhënieve të mira me vartësit dhe shpirt skuadre.
* Aftësi për të punuar nën presion, në një mjedis sfidues dhe që ndryshon me shpejtësi.

Kandidatët e interesuar për pozicionin vakant duhet të paraqesin dokumentet si më poshtë:

* Formularin e aplikimit (Formulari 2)
* CV e detajuar
* Letër reference nga punëdhënësi i mëparshëm
* Letër Interesi

Dokumentacioni i kërkuar të paraqitet brenda datës 07/12/2023 ora 16:00, pranë ALPEX SHA:

Në adresën: Rruga Liman Kaba, Rezidenca Olympic, Shkalla 3, Kati 1, Zyra 1, Tiranë, Shqipëri

ose

Në adresën e email: info@alpex.al